
JONAVOS RAJONO SAVIVALDYBĖS TARYBAI
AIŠKINAMASIS RAŠTAS
(prie sprendimo projekto)
	DĖL JONAVOS RAJONO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS APRAŠO PATVIRTINIMO 



2026 m. birželio      d.

.	Sprendimo projekto tikslai ir uždaviniai, kiti sprendimui priimti reikalingi pagrindimai. 
Sprendimo projekto tikslas – patvirtinti naujai parengtą Jonavos rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą (toliau – Aprašas), siekiant įgyvendinti Lietuvos Respublikos valstybės ir savivaldybių turto valdymo, naudojimo ir disponavimo  juo  įstatymo Nr. VIII-729 pakeitimo įstatymo Nr. XV-527 nuostatas, kuriomis pakeistas ir nauja redakcija išdėstytas Lietuvos Respublikos valstybės ir savivaldybių turto valdymo, naudojimo ir disponavimo  juo  įstatymas (toliau – Įstatymas), kuris įsigaliojo 2026 m. birželio 1 d. 

Pakeitimo esmė	Pakeitimo priežastis
Sprendimu savivaldybės administracijos direktorius įgaliojamas priimti sprendimus dėl Jonavos rajono savivaldybei nuosavybės teise priklausančio turto perdavimo panaudos pagrindais bei sudaryti Jonavos rajono savivaldybės administracijos patikėjimo teise valdomo savivaldybės turto panaudos sutartis, o kitų savivaldybės biudžetinių įstaigų vadovai įgaliojami sudaryti panaudos sutartis su panaudos gavėjais, bet tik savivaldybės administracijos direktoriui priėmus sprendimą. 	Nuo 2026 m. birželio 1 d. įsigaliojusio nauja redakcija išdėstyto Įstatymo 14 straipsnio 4 dalis numato, kad sprendimą dėl savivaldybės turto perdavimo panaudos pagrindais priima savivaldybės taryba arba jos įgalioti savivaldybės turto valdytojai savivaldybės tarybos nustatyta tvarka ir atvejais. Savivaldybės turto panaudos sutartį su panaudos subjektais sudaro savivaldybės tarybos įgaliotas savivaldybės turto valdytojas.
Atsižvelgiant į pakeitimus, susijusius su sprendimų priėmimu (juos priima administracijos direktorius savo įsakymais), atitinkamai keičiami Aprašo 6, 7, 9, 10, 11 ir 17 punktai, Aprašas papildytas 12 punktu. Atitinkami koreguoti panaudos sutarties ir perdavimo-priėmimo akto kai kurie punktai.	Susiję su Įstatymo 14 straipsnio 4 dalies pakeitimais. 
Apraše pakoreguotos kai kurios kitos nuostatos (papildant, kad panaudos sutartis ir perdavimo-priėmimo aktas gali būti pasirašomi ne tik fiziniais, bet ir elektroniniais parašais, ir t. t.). 	Aprašas papildytas nuostatomis dėl jo vykdymo priežiūros bei kontrolės (18-20 p.).	Aprašas jau du kartus buvo keistas, todėl tvirtinamas naujai – pateikiamas lyginamasis variantas.


.	Teisinis reglamentavimas, kuriuo vadovaujantis parengtas sprendimo projektas. Keičiami/naikinami teisės aktai priimant sprendimą.
Lietuvos Respublikos vietos savivaldos įstatymo 15 straipsnio 2 dalies 19 punktas numato savivaldybės tarybos išimtinę kompetenciją įgyvendinti savivaldybei nuosavybės teise priklausančio turto savininko funkcijas įstatymų nustatyta tvarka.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 8 straipsnio 1 dalis numato, kad savivaldybių turto savininko funkcijas vadovaudamosi įstatymais atlieka savivaldybių tarybos; Įstatymo 14 straipsnio 1 dalis numato, kad savivaldybių turtas gali būti perduodamas panaudos pagrindais laikinai neatlygintinai valdyti ir naudotis juo savivaldybės tarybos nustatyta tvarka, kitos Įstatymo 14 straipsnio dalys reglamentuoja šio turto perdavimo panaudos pagrindais sąlygas ir tvarką.

.	Laukiami sprendimo priėmimo rezultatai.
Priėmus sprendimą, Aprašas atitiks šiuo metu galiojančius teisės aktus. Neigiamų pasekmių nenumatoma. 

.	Lėšų poreikis ir šaltiniai reikalingi sprendimo priėmimui.
Sprendimo priėmimui papildomų lėšų poreikis nenumatomas.

.	Antikorupcinis vertinimas.         
Vadovaujantis Korupcijos prevencijos įstatymo nuostatomis, sprendimo projekto antikorupcinis vertinimas atliekamas, nes sprendime numatoma reguliuoti visuomeninius santykius, numatytus šio įstatymo 8 straipsnio 1 dalies 1 punkte. Sprendimo projekto antikorupcinio vertinimo pažyma pridedama.

